**Дәріс-14. Кәмелетке толмаған тәртіп бұзушылар және қылмыскерлермен жүргізілетін әлеуметтік жұмыстардың табыстылығы**

Қазіргі кезде елдегі әлеуметтік қайшылықтардың басымдық танытуы - кәмелетке толмаған жасөспірімдердің арасында қылмыстық істер таралуына ықпал етуде. Мектептер мен отбасы жағдайларында кейбір жасөспірімдердің талап – тілектерімен келіспеу, ой- пікірлерімен санаспау, жеке - дара ерекшеліктері мен бейім қабілеттерін ескермеу, оларға ұсынылған идеялар мен мұраттардың күйреуі табиғи түрде шиеленіске апарады.

Кейбір жасөспірімдердің рухани жағынан азуы және соның нәтижесінде өзімшілдікке, енжарлыққа, өзіне және басқаға немқұрайлықпен қарауға, ішімдік, темекі, есірткіге еліту және уытты сұйық заттарды иіскеу, қылмыстық істер жасауға дағдыларын қалыптастырады.

Екіншіден, *жасөспірімге тән қасиет* - өзіндік тәуелсіздік, дербестік, басқаға бағынышты болмау. Сол себептен, өзінің күш - қуатын, жеке басының мән-мағынасын түсінуге ұмтылыс жасайды. Оны ұғыну мүмкіндіктерді мектептегі оқу-тәрбие мен еңбек үдерісіне байланыстырудан байқалады. Себебі, девиантты мінез-құлықты балалар типтік ерекшеліктеріне байланысты тіршілік қиыншылықтарына кезігіп, оны жеңіп шығуға ішкі жай-күйі жол таба алмай, әлеуметтік-педагогикалық тұрғыдан қорғаусыз қалады**.** Нәтижесінде девиантты мінез-құлықты бала ешкімге керегім жоқ деген сезімге беріліп, кінәны ересектерге артып, айналасымен жанжалдасуға, ұрыс-төбелеске бейімделеді. Қажеттіліктің орнын толықтырудың жолы-бос уақытын мақсатсыз пайдалану, мектеп тәртібін ұстамау, заң нормаларын бұзу, қылмыстық істер жасау.

Соңғы кездері осы жастар тәрбиесіндегі кемшіліктердің кең етек алуын кездейсоқ оқиға ретінде қарастыруға болмайды. Ол өмір шындығы, бәрімізге ортақ кемшілік, қоғам олқылығы. Осы кемшіліктеріміздің нәтижесінде қазіргі таңда девиантты мінез-құлықты жасөспірімдер көптеп кездеседі.

Девиантты мінез-құлықты ғалымдар әлеуметтік нормадан ауытқу, қоғамда қабылданған нормаға қарама-қайшы әрекет жүйесі ретінде қарастырады .

Девиантты мінез-құлық әртүрлі формада көрінгеніне қарамастан, олардың барлығы бір-бірімен тығыз байланысты. Ішімдік ішу, есірткі қолдану, агрессивті мінез-құлық тағы басқалар біртұтастықты көрсетеді. Жасөспірімдердің девиантты мінез-құлықтың туындауына жол ашатын әрекеттің бірін қолдануы оның басқа заттарды қолдануға деген мүмкіндіктерін жоғарылата түседі.

*Жасөспірімдік кезең* - ең қиын, әртүрлі бұзақылықтардың пайда болатын және сонымен қатар, достық нормаларды игеруіне сәтті кезең болып табылады.

Жасөспірімдік кезеңдегі девиантты мінез-құлық жалпы заңдылықтарға бағынады – жасөспірімдердің девиантты мінез-құлықты болуына ешқандай себеп жоқ. Бірақ әртүрлі топтағы адамдардың әлеуметтік - экономикалық теңсіздігі, мүмкіншіліктерінің әр түрлілігі жасөспірімдер мен жастардың санасына психологиялық әсер етеді.

Әр жас кезеңінің адамның тұлғалық қалыптасуында алатын өзіндік орны бар. Бұл баланың «Мені» қайта құрылып, айналасындағыларға сыни көзқарас қалыптасады. Жасөспірімдік кезең балалықтың бір жас ерекшелік кезеңі болып табылады.

Балалардың құқығы туралы конвенция анықтамасына сәйкес бала деп 18-ге толмаған әрбір азамат саналады. Жасөспірімдік кезеңнің қарапайым белгілеріне адамның күрделі биологиялық, психологиялық және әлеуметтік даму кезеңдері жатады, негізінде бұл кезеңдер әрқашанда толығымен бір-біріне сәйкес келе бермейді.

Зерттеушілердің көпшілігі психикалық дағдарысқа әкелетін ауыр және сонымен қатар, жасөспірімнің санасына күрделі күш түсірмейтін, жыныстық жетілуіне және дамудың биологиялық факторына көп көңіл бөледі, мұндай жасөспірімдік кезеңнің белгілеріне тән мінездемелерге ашуланшақтық, дөрекілік және қырсықтық, долылық, субъективтік уайым әлеміне кіріп кету тағы басқалар жатады. Жыныстық жетілуге байланысты туындайтын жаңа сезімдер, ойлар зерттеушілердің пікірлері бойынша – оның іс - әрекетін және қылықтарын анықтай отырып жасөспірімдердің санасында басымдылық болады.

Белгілі психолог Л.С.Выготский бойынша жасөспірім жастағы кезеңде (14-18 жас) екі үлкен өзгеріс болады: ағзадағы жыныстық жетілу және өзінің “Мен” мәдениетінің ашылуы, тұлғасының және дүниетанымының қалыптасуы. Жасөспірімнің түсінуімен, бейімделу және белсенділік жүйесі ретінде өмірлік жоспардың туындауы мәдени процесін қорытындылайды.

Г.Шпрангер өзінің мәдени-психологиялық концепциясында жасөспірімдік кезеңді мәдени өсу деп анықтайды. Бұл кезеңдегі дағдарыстыңболу мазмұны балалық тәуелділіктен босану болып табылады. Г. Шпрангер бойынша жасөспірімдік кезеңдегі басты жаңа білім – “Меннің” ашылуы, рефлексияның пайда болуы, өзінің жеке даралығын сезіну.

Р.Кулен жасөспірімдердің дамуындағы биологиялық көзқарасты талқылайды, ол бұл кезеңді биологиялық және психологиялық кезеңнен гөрі әлеуметтік - этникалық кезең деп қарастырады. Оның көзқарасы бойынша жасөспірімдік кезеңде үш негізгі әлеуметтік-этникалық үрдіс қарастырылады: үлкендердің қадағалауынан босану, жеке даралыққа көшу, өзінің өмір жолын таңдау мәселесіне салмақты түрде қарау, мамандық таңдау, әлеуметтік- этникалық нормалар мен құндылықтарды игеру.

Р. Куленнің пікірі бойынша, егер бала өзінің алдына осы көрсетілген мәселелерді қоймаса, онда өмір сүрген жасына қарамастан балалық кезеңде қалып қояды.

Бірдей көзқарастың болмауына қарамастан, бүгінгі күнгі ғалымдар жасөспірімдік шақты 10 –11 және 14 –15 жас аралығы деп қарастырады. 15 –17 жасты әдебиеттерде ерте балалық шақ деп атайды. Бірақ та көптеген зерттеушілер ерте балалық шақты баланың даму кезеңіндегі жасөспірімдік кезеңге қосады. Оның өзіне де толық негіз бар, себебі өзіндік психологиялық мазмұнда бұл кезең – 15 пен 18 жас аралығы – жасөспірімдік кезең мен өзіндік жастық шақтың арасындағы «аралық жас» болып табылады.

Жасөспірімдік кезеңдегі қайшылықтар мынадай себептермен ерекшеленеді: жыныстық жетілу, жасөспірім өзін ересек ретінде қабылдауы, ал үлкендердің оны әлі кішкентай деп қарауынан, жасөспірімдік кезеңде нақты бойының өсуі және физиологиялық өзгерісі бақыланады және осы өзгерістердің негізінде жоғары мазасыздық, депрессия, қозушылық, өзіне деген адекватты емес көзқарас, өзі үшін үрей пайда болады.

Жасөспірімдік кезең тек психологиялық жағынан ғана емес, сонымен қатар, тәрбиелік жағынан да күрделі. Аталмыш кезеңде балалардың көпшілігі «мектепке бейімделе алмауымен» ерекшеленеді, яғни мектептің талаптарына бейімделе алмау. Шарт бойынша «мектепке бейімделе алмау» жасөспірімдерде олардың үлкендермен ашық жанжалға түсуімен, құрдастарымен достық қарым-қатынасын бұзуымен, олардың нашар оқуымен мектептегі тәртіпті бұзуға қатысуымен, оларда ата-аналарымен және оларды қоршаған үлкен адамдармен кейкілжіңде болуымен көрініс береді.

Жасөспірім кезінде өз бетінше іс - әрекет жасауға, ұмтылу әсерінен, отбасы ықпалынан арылуға тырысады. Оның бұл әрекеті өзгелермен топтасуға, құмарлық ойындарға әуестенуге, өзін ее орекше етіп көрсетуге әкеледі. Одан келіп әлеуметке қарсы мінез-құлық қалыптасады. Әлеуметке қарсы мінез-құлықты девиантты мінез-құлық деп атайды.

*Жасөспірімдердің девиантты мінез-құлқындағы негізгі белгілері мен көрсеткіштерін зерттеушілер:*

1. Отбасының сәтсіздігі (баланың дамуы мен қалыптасуына әсер ететін отбасының ішкі қарым-қатынасының қалыптасуы);

2. Мінез-құлқындағы ауытқушылықты күрделендіретін жұмыстағы оқу және кәсіби мекемелердің жеткіліксіздігі, жасөспірімдермен жұмыс жасайтын мұғалімдер кадрының кәсіби дайындығының жеткіліксіздігі;

3. Жасөспірім тұлғасының тұлғалық компоненттері рухани қызығушылықтары мен сұраныстарының дамымай қалуы, асоциальды іс -әрекетке ұмтылу, қалыпты тәрбие әрекетіне кері көзқарасы, анотомиялық-физиологиялық және психологиялық даму жағынан құрдастарынан артта қалуы, денсаулығының әлсіреуі, парасаттылық сезімінің дамуының артта қалуы т.б;

4. Қарым-қатынастағы қолайсыздық (қарым – қатынас аясындағы кикілжіңдер, құрдастарымен, мұғалімдерімен, үлкендермен қарым-қатынасындағы дөрекілік, т.б.), деп бөліп көрсетеді.

Жасөспірімдік кезеңді көптеген авторлар қиын әрі күрделі өтетін кезең деп қарастырады. Жасөспірімдік кезеңі жас ерекшелігі психологиясының зерттеу мәселелерінің ең ауқымдысы болып табылады. Жасөспірімдік шақ–жас ерекшелігі психологиясында жыныстық толысудан басталып, ересектіктің басталуымен аяқталатын даму кезеңі деп аталады.

Жасөспірімдік кезеңде «Мен» бейнесі қалыптасып, өзін - өзі тану процесі қарқынды жүреді. Себебі бұл жас кезеңі өзіндік сана мен өзіндік бағалауының сензитивтілік кезеңі болып табылады. Осыған орай осы жас кезеңінде өзіндік сана мен өзіндік бағдарлауды дамыту үшін ең негізгі жеке тұлғалық ерекшеліктер зерттеу жұмысының мәнін жоғарлатады.

Жасөспірімдік әлеуметтік қатынастар (басқалармен теңесу, ересектерге бағыну және т.б.) жүйесінде қарама - қайшы жағдайлар әлеуметтік ролдер мен тартымдылық деңгей құрылымында болатын өзгерістер бұл кезең үшін «мен кіммін?» деген сұрақты маңыздандыратын алғашқы негізгі аргумент болып табылады.

**Девиацияның тағы бір себептерінің бірі— жасөспірімнің психикасының жас ерекшеліктері.** Жаңа əлеуметтік құбылыс— жасөспірімнің даму кезеңіне ең бірінші болып назар аударған— Я.А.Коменский. Адам табиғатына сүйеніп, ол өсіп келе жатқан

ұрпақтың өмірін əрқайсысы алты жылға созылатын төрт жаскезеңіне бөледі. Ол есею шекарасын 6—12 жаста анықтайды. Оның пікірінше, есею ес пен елестің, оларды жүзеге асыратындене мүшелері— тіл мен қолмен бірге дамуымен сипатталады.

Жасөспірімдердің даму кезеңдеріне назар аударған ғалым Ж.- Ж. Руссо болды. Ол өзінің«Эмиль» атты романында осы кезеңніңадам өміріндегі психологиялық маңызын атап көрсеткен. Жасөспірімдік жасты«екінші рет дүниеге келу» ретінде сипаттап, аталмыш кезеңнің мына ерекшелігін— өзіндік сана-сезімнің өсуінатап көрсетті. Бірақ жасөспірімдік кезең идеясының ғылымитұжырымдамасын С.Холл 1904 жылы жарық көрген«Есею: оныңпсихологиясы, сонымен қатар физиологиямен, антропологиямен, əлеуметтанумен, жыныстық қатынаспен, дінмен жəне білімберумен байланысы» атты еңбегінде берген.

Холлды жасөспірімдік жас психологиясының«атасы» деп əділатаған, себебі ол аталған құбылысты түсіндіретін тұжырымды ғанаұсынып қоймады, сонымен қатар, əдетте жасөспірімдік кезеңменбайланыстыратын мəселелер шеңберін анықтады. Неміс роман-тизмі философиясының ізімен Холл жасөспірімдік кезеңнің маз-мұнын сананың дағдарысы («құйын мен басымдылық») деп көр-сетті, бұл дағдарыстан өткеннен кейін адам«жеке тұлғалық сезі-міне» ие болады деген пікір айтады. Холл өз үлгісін адамзат тарихындағы романтизм дəуіріне сəйкес тұжырымдайды, яғнижасөспірімдік кезең— балалық шақ пен ересектік күйдің ара-сындағы аралық кезең.

Жасөспірімдік жастың теориялық үлгісі батыс психология-сының басты бағыттарының бəрінде көрсетілген. З.Фрейд пен А.Фрейдтің (психологиялық сараптама), К.Левиннің (гештальт-психология) жəне Р.Бенедикттің (бихевиоризм) теорияларының бір-бірінен айырмашылықтары көп болғанымен, бұл теория-лардың барлығы онтогенетикалық дамудың жалпы үлгісінен-эволюциялық үлгіден бастау алатындығы оларды біріктіреді.

Жасөспірімдік кезеңнің мазмұндық жағынан өзгеше батыс теориялары дəл осы жерде, жалғыз тармақта психикалық даму үдерісін болмысынан бейімдегіш ретінде түсінуде тоғысады, себебі эволюциялық үлгіде даму ағзаның ортаға (қоғамға) бейімделуінің шартты қажеттілігі ретінде қарастырылады. Алайда «əлеуметтік ортаның» факторларына бихевиоризмге, гештальтпси-хологияға, психологиялық сараптамаға жəне басқаларға батыс теориялары əртүрлі түсінік береді.

Жасөспірімдік жасты зерттеуде Э.Шпрангердің теориясы айрықша орын алады. Ғалымның пікірінше, жеке тұлғаның ішкі дүниесі қандай болса да, табиғи немесе əлеуметтік детер-минанттармен байланыспайды. Оның шектеуінше 14—17 жас аралығындағы жасөспірімдік саты балалық тəуелділіктен арылуға ұмтылу дағдарысымен түсіндіріледі. Берілген жастың негізгі жаңадан қалыптасқан қасиеттері ретінде«Меннің» ашылуы, рефлексияның пайда болуы, өзінің жеке тұлғалығын ұғыну көрінеді. Шпрангердің теориялық тұжырымдарын Ш.Бюллер нақты-лаған. Оның пікірінше, жасөспірімдік кезең— бұл бозбалалық кезеңнің жағымсыз сатысы. Ерекше белгілері: қажетті физикалық жəне психологиялық мүмкіндіктермен күшейтілмеген мазасыз-дану, ашушаңдық, агрессивтілік, мақсатсыз бүлік, дербестікке ұмтылу.

Əлеуметтік орта факторларының психоаналитикалық дəстүр-лері отбасының ішкі қарым-қатынастарымен тығыз байланысты. Қайнар көзі З.Фрейдтен басталатын бұл бағыт сексуалдықұмарлық энергиясы барлық мұқтаждықтардың алғашқы негіздері — дамумен бірге жүретін барлық өзгерістердің қозғаушы күші жəне себептері деп жариялайды. Жасөспірімдік кезеңдегі сек-суалдықтың өзгеруін психоаналитиктер, ең алдымен, объектініңөзгеруімен байланыстырады: отбасы мүшелерінен— отбасынан тыс қарым-қатынастарға.

Эволюциялық концепция əлеуметтік сəттерді орта жағдайлары ретінде сипаттаған. Бірақ ортаға даму барысына əсер ететін биологиялық жағдайлар да кіреді. Осыдан мынандай орынды сұрақ туындайды: не көбірек ықпал етеді— дуализмнен арылу үшін жасөспірімдік жас теориясын жасаудың əрекеттері. Бұндай əрекеттердің бірін Г.С. Салливен жасады. Ол əрекетке бастау болатын биологиялық қажеттіліктер емес, əлеуметтік қажеттіліктер деп есептеді. Жас ерекшелік даму теориясын ғалым фрейдистік антологияға сүйеніп жасайды, бірақ, оның ойынша, дамудың бастау көзі тұлғааралық қарым-қатынасқа мұқтаждық болып табылады. Салливен теориясының арқасында жасөспірім психологиясы қарым-қатынас генезисі сынды маңызды мəселемен байыды.

Э.Эриксон адам өміріндегі сегіз сатыны бөліп көрсеткен жəне əр саты қалған басқа сатылармен байланысты екендігін атап айтқан. Жасөспірімдік жас өмірлік циклдің бесінші сатысына келеді— эго— ұқсастықтың немесе ұқсастық диффузиясының дамуы. Тұлғаның дамуындағы бұл саты ең үлкен өмірлік дағдарыспен сипатталады. Дамудың үш тармағы осы дағдарысқа əкеледі: бұл қарқынды физикалық даму жəне жыныстық жетілу («физиологиялық төңкеріс»); «мен басқалардың көз алдында қалай көрінемін», «мен кіммін, қандай маңызым бар» деген уайым; өзінің кəсіби бейімділігін табу қажеттілігі.

Жасөспірімнің ұқсастық дағдарысында дамудың өтіп кеткен қиын-қыстау сəттері қайтадан оралады. Енді жасөспірім барлық ескі мəселелерді саналы түрде жəне дəл осындай таңдау оның өзі үшін де, қоғам үшін де маңызды екендігіне іштей сене отырып, шешуі қажет. Сонда ғана əлемге əлеуметтік сенім, дербестік, бастамашылдық, меңгерген іскерліктер тұлғаның жаңа тұтасты-ғын қалыптастырады. Ф.Элкиннің, У.Уистлидің, Э.Доуананың, Дж. Адельсонның жəне т.б. эмпирикалық зерттеулерінде (60—80 жылдары) жасөспі-рімдік жасты салыстырмалы тұрғыда«дағдарыссыз дамудың» қолайлы кезеңі деп сипаттауға əрекет жасалған. Тұтас алғанда, жасөспірімдік жастың заманауи теорияларында, бірінші топ теорияларына қарағанда, жас ерекшелік дағдарыстары əдеттегі, қарапайым құбылыс ретінде қарастырылады, ал бұндайлардың жоқтығы— сəтсіз дамудың белгісі.

Жасөспірімдік жасты бөлек бір кезең ретінде қарастырмау керек, оны даму динамикасында қарастыру қажет, себебі онтоге-незде бала дамуының заңдылықтарын, бұл дамудың күшін құ-райтын қарама-қайшылықтарды білмей, жасөспірімнің психика-лық ерекшеліктерін айқындау мүмкін емес. Бұндай зерттеулердің негізінде тұлғаның дамуын үдеріс ретінде қарастыратын əрекеттік əдіс жатыр. Аталған үдерістің қозғаушы күштері: біріншіден, ішкі қарама-қайшылықтарды шешу, екіншіден, қалыптасқан қажетті-ліктерді қайта құру мен жаңалардың пайда болуына жағдай жасайтын əрекет түрлерінің ауысуы болып табылады. Зерттеу барысында (Л.С.Выготский, А.Н. Леонтьев, Д.Б.Эльконин жəне т.б.) қоғамға пайдалы əрекеттерде толық көрініс табатын өзара қарым-қатынастар нормаларын меңгеру жасөспірімдік жасқа негізгі əрекет екендігі анықталды. Осылайша жасөспірімдік кезеңді зерттеу— əлі күнге дейін аяқталмаған, өте күрделі, көпсалалы үдеріс. Əлі күнге дейін оның барлық ерекшеліктері туралы біркелкі түсінік жоқ, психологтар арасында дау-дамайт таусылмаған.

Жасөспірімдердің соматикалық жəне жыныстық дамуының ерекшеліктері денсаулық пен келер жылдары жұмысқа жарам-дылығына ғана тікелей қатысты емес, əлеуметтік дамудың толықтығын да айтарлықтай айқындайды.

Балаларда жынысқа байланысты мəселеге қызығушылық жас-өспірімдік жасқа жеткенге дейін пайда болады жəне қарапайым құмарлықтың көрінісі болып табылады. Өтпелі кезеңде бұл қызығушылық басым жəне жеке болады. Бұл психофизиологиялық үдерістермен де, пубертатты оқиғаларды қабылдауымен де бай-ланысты туындайды. Жыныстық жетілу нəтижесінде адам өзінің биологиялық жа-ғынан ғана емес, əлеуметтік тұрғыдан да ер немесе əйел жы-нысына жатуының ең жоғарғы деңгейіне жететін үдеріс. Баланың жыныстық дамуы оның жалпы дамуынан бөлінбейді жəне оның туылғанынан бастап үздіксіз жүреді. Алайда дамудың белгілі бір сатысында ол кенеттен қарқынды жетіліп, қысқа мерзімнің ішінде толық жыныстық кемеліне келеді. Бұл кезең жыныстық жетілу кезеңі (басқаша айтқанда, пубертатты) деп аталады. Жас ерекше-ліктерінің кезеңдерге бөлінуіне сай бұл жасөспірім жасы.

Жыныстық жетілу белгілерінің көріну дəрежесіне сəйкес жыныстық жетілу бес сатыға бөлінеді. Алайда екі сатыға бөлу физиологиялық тұрғыдан нақтырақ жəне практикалық жағынанқолайлы: бірінші саты 8—9 жастан 12—13 жасқа дейін; екіншісаты 12—13 жастан 17—18 жасқа дейін.

Жыныстық жетілу орталық жүйке жүйесінің жоғары белсенділігінен басталады, оның артынша эндокринді бездердің белсенділігі артады. Осы бездер қанда жасайтын жəне бөлетінгормондардың санының көбеюі жыныстық жетілудің барлық белгілерінің дамуына жəне көрінуіне əкеледі. Физиологиялық тұрғыда жыныстық жетілудің бірінші сатысын эндокринді жүйенің жүйке жүйесін белсендендіру сатысы ретінде сипаттауға болады, екінші саты— клеткалар, талшықтар, органдар, орталық жүйке жүйесінен келетін импульстар, жанама гормондар деңгейінде жүзеге асу сатысы ретінде сипатталады.

Жыныстық жетілудің бірінші сатысында бірнеше уақыт бойы эндокринді орталықтардың— гипоталамус пен гипофизаның белсенділігі артқандығы байқалады, ал жыныстық бездерінің белсенділігі əлі қажетті деңгейге жетпегендігі байқалады.

Эндокринді жүйеде жекелеген бөліктердің əрекеттерінің қайта құрылуы біртіндеп жүзеге асады, соның салдарынан одан төмен жатқан бөліктер жоғарыда жатқан бөліктерден шығатын ынталандыруларға сəйкес деңгейде жауап бере алмасы табиғи

кезең болып табылады. Сонымен қатар, реттеуші бөліктен шығатын ынталандырудың көлеміне реттелуші бөліктің жауап көлемі сай келгенде ғана кез келген реттеу жүйесі жақсы жұмыс істейді. Қарама-қайшы жағдайда олардың əрекеттерінің үйлес-пеушілігі байқалады жəне тұтас алғанда жүйе тұрақсыз жұмыс істейді. Бұл орталық жүйке жүйесінің күйі мен жыныстық жеті-лудің бірінші кезеңіне тəн мінез-құлықтың бұзылуын түсіндіреді